fi fi fi sv fi fi fi fi sv fi fi fi fi de fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
”Voisko tää toimia verkossakin?” – Matka ideasta Monikulttuurisuus asiakastyössä -verkkokouluksi - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Maahanmuutto ja kulttuurinen moninaisuus, Sote-uudistus, Yleinen
Kentältä kuului viestiä, että sote-ammattilaiset kaipaavat apua monikulttuuristuvan asiakaskunnan palvelemisessa. Helpotusta eri kulttuurista tulevan asiakkaan kohtaamiseen ryhdyttiin COPE-hankkeessa miettimään keväällä 2017. Selvitystyön, haastattelujen sekä sote-ammattilaisten toiveiden kartoittamisen jälkeen toteutettiin kaksi koulutusinterventiota, joista ensimmäinen tapahtui sosiaalihuollossa ja toinen sairaalassa.
Interventioiden luentomuotoinen opetus oli osallistujien mieleen. Hektisestä työstä irrottautuminen ennalta sovittuina ajankohtina osoittautui kuitenkin vaikeaksi ja osallistujajoukko jäi usein pieneksi. Tämä vahvisti näkemystämme, että eri kulttuureista tulevien asiakkaiden kohtaamisen avuksi tarvittiin paikasta ja ajankohdasta riippumaton kouluttautumisvaihtoehto.  Tästä alkoi verkkopohjaisen oppimisympäristön suunnittelu- ja kehittämistyö.
Mitä tietoja tarvitaan, kun kohdataan ihminen toisesta kulttuurista?
Kysyessämme koulutusinterventioihin osallistuneilta, minkälaista oppimateriaalia he kaipaisivat, tyypillinen toive oli opaskirja, josta voisi helposti lukea ohjeita sekä opiskella eri kulttuureja ja niiden tapoja. Tällaisen kirjan kirjoittaminen ei kuitenkaan olisi ollut tarkoituksenmukaista, sillä jokainen ihminen on kulttuuristaan huolimatta yksilö ja voi omata aivan erilaisen taustan kuin mitä päällepäin näyttäisi.
Kulttuurien välisessä kohtaamisessa täytyykin ymmärtää ennen kaikkea itseään ja oman kulttuurinsa piirteitä: tämä mahdollistaa muiden kulttuurien ymmärtämisen.
Omaa toimintaa voidaan miettiä esimerkiksi sen kautta, miten ilmaisemme asioita epäsuorasti. Kun ovessa on lappu ”Kokous käynnissä”, tiedämme välttää häiriötä ja puhumme hiljaa. Viestin merkitys ei kuitenkaan välttämättä ole itsestään selvä toisesta kulttuurista tulevalle.
Myös aikakäsitys voi toisissa kulttuureissa olla hyvin erilainen verrattuna omaamme. Jos saavut tapaamiseen pari minuuttia yli sovitun ajan, todennäköisesti pahoittelet myöhästymistäsi. Toisessa kulttuurissa sen sijaan myöhästymistä ei välttämättä nähdä ongelmana, vaan normaalina joustavana ajankäyttönä.
Monikulttuurisuus asiakastyössä -verkkokoulu pohjautuu ajatukseen, että kun kohtaa eri kulttuurista tulevan ihmisen – oli tämä sitten asiakas tai vaikka työtoveri – eri kulttuurien tapoja ei tarvitse tietää tai osata ulkoa. Asiakkaalta voi kysyä hänen toiveistaan ja kokemuksistaan.
Teksti jatkuu kuvan alla.
Uskoa, epäilystä ja kehittäviä kommentteja
Verkkokoulun kehittämistyö oli monivaiheinen prosessi, jossa sisältöä tuotettiin yhteistyössä useiden eri asiantuntijoiden kanssa. Verkkokoulun ideaa, ilmettä, rakennetta ja sisältöä arvioivat matkan varrella niin ammattilaiset kuin alan opiskelijatkin. Saamamme positiivinen ja rakentava palaute antoi uskoa verkkokoulun toimivuudesta ja auttoi meitä kehittämään sitä yhä eteenpäin.
Vastavirraltakaan emme tosin välttyneet. Kohtasimme esimerkiksi epäilyksiä siitä, miten asiakkaan kohtaamiseen liittyvä oppiminen voisi tapahtua ilman vuorovaikutusta, tai miten verkkopohjainen oppimateriaali voisi toimia perinteistä oppikirjaa paremmin. Seisoimme kuitenkin alkuperäisen ideamme takana, ja lukuisten verkkokouluversioiden testaamisten jälkeen saimme iloksemme todeta, että meillä oli kasassa kymmeniä useilta eri tahoilta saatuja positiivisia arvioita ja rakentavia kommentteja.
Kaikille avoin Monikulttuurisuus asiakastyössä -verkkokoulu avattiin 3.10.2018. Ensimmäisten päivien aikana verkkokoulu keräsi lähes tuhat uteliasta katselijaa ja sai laajalti huomiota muun muassa sosiaalisessa mediassa. Saimme jo julkaisupäivänä myös yhteydenottoja mahdollisilta tulevilta yhteistyökumppaneilta, joiden kanssa kehittää lisää sisältöä verkkokouluun tulevaisuudessa.
Kehittämistyössä vierähtäneen vuoden jälkeen uskomme yhä siihen, että ”tää voi toimia verkossakin”.
Miten kohdata eri kulttuurista tuleva asiakas? Uusi verkkokoulu avattu sote-ammattilaisille. THL:n tiedote 3.10.2018.
Anu Kaihlanen tutkija Sosiaali- ja terveydenhuollon tutkimus, THL
Salla Lehtoaro tutkija Sosiaali- ja terveydenhuollon tutkimus, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.